Kriz-tre eo an hin e-barzh ar c'helc'hioù arktikel hag antarktikel rak yen-tre eo an amzer hed-a-hed ar bloaz. An temperadur izelañ a zo bet enrollet a voe -89 °C er station soviedel eus Vostok, d'an 21 a viz Gouere 1983. Ar rann-ved bolel aostral a zo graet gant ur c'hevandir kelc'hiet gant ur meurvor.Goloet e vez ar c'hevandir gant ar skorn penn-da-benn damdost hag ivez ar meurvor a-zarn, e-pad an hañv zoken. Graet eo ar rann-ved  bolel voreal gant un diazad meurvor kelc'hiet gant douaroù. Goloet e vez kalz ar meurvor gant ar bank skorn hed-a-hed ar bloaz. Steuziañ a ra an erc'h e-pad an hañv e-barzh an tachennoù n'int ket ken sklas.